Publication: Magyar Közlöny
Issue: MK-2001-87 (Year: 2001, Number: 87)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 903

a) Szervetlen anyagú műtárgyak anyagismerete, készítéstechnikai jellemzői és konzerválása: A jelölt ismerje: — a múzeumi gyűjteményekben leggyakrabban előforduló fémtípusokat, legalapvetőbb fizikai és kémiai anyagi tulajdonságait, — a fémből készült műtárgyak leggyakoribb károsodásait, a korrózió elméletét, — a fémek és a korróziótermékek vizsgálati, azonosítási lehetőségeit, — a múzeumokban leggyakrabban előforduló fémtárgyak alapvető tisztítási és konzerválási módszereit, azok hatásmechanizmusát, — a múzeumi gyűjteményekben leggyakrabban előforduló kerámia-, üveg- és kőtárgyak alaptípusait, legalapvetőbb anyagi tulajdonságaikat és leggyakoribb károsodásaikat, — a kerámia-, üveg- és kőtárgyak anyag és készítéstechnikai vizsgálatának lehetőségeit, — a múzeumokban leggyakrabban előforduló kerámia-, üveg- és kőtárgyak alapvető tisztítási és konzerválási módszereit, azok hatásmechanizmusát. Legyen képes: — a múzeumokban leggyakrabban előforduló fém, kerámia, üveg és kő tömeganyag tisztításának, konzerválásának és fizikai stabilitását szolgáló restaurálásának elvégzésére, — a szervetlen alapanyagú műtárgyak állapotváltozásainak felügyeletére a raktárakban és kiállításokon.

Source: https://magyarkozlony.hu/hivatalos-lapok/da8281e967de8fc7b4b83cc806cfd07e2fbd7a07/dokumentumok/ec5c507b73da2ff006b46847cf08268ed0640a6c/letoltes